

In principio, quum Botanices studio indulgerem, notulas quasdam 

 ad species in Dodonaei Pemptadibus delineatas adieceram; serius hoc 

 opus ad patriae Floram conscribendam pervolvens, bene multas in eo 

 fideliter expressas, locumque natalem hodiedum exactum reperire con- 

 tigit. Tunc caeteras nominibus systematicis illustrandi consilium ve- 

 nit, et experientia duce, collatis descriptionibus auctoris recentioribus- 

 que botanicorum operibus, ortus est libellus, quem historiae rei herba- 

 riae haud prorsus inutilem putabam. 



Haud omne dubium soivere contigit; pauca tamen supersunt, quae 

 virorum doctorum examini commendantur. 



Nunc verba quaedam de auctoris vita et scriptis facere liceat, eo 

 consilio praesertim, ut eius patria extra dubitationis aleam ponatur. 

 Alii enim Dodonaeum Jankema-Frisonem (Du Petit Thouars, Cur- 

 tius Sprengelius), alii Mechliniensem dicunt, et talis in operum vario- 

 rum titulo appellatur. 



Qui priorem sustinent sententiam, ii non noverimt, quae monuit 

 cl. Paquot in opere, cui titulus: Memoires pour servir a Vhi- 

 stoire litteraire des dix-sept provinces des Pays-Bas, de la 

 principaute de Liege , et de quelques contrees voisines; Lova- 

 nii, inFolio, Vol.III, p.221, ubi legitur: eius quidem atavum fuisse 

 Jarick a Joenckema, Leovardiae praefectum, et avum Rembertum 

 Jariga, virum gravioris momenti, collegiiRectorumLeovardiae, pa- 

 trem vero Dodon, qui in Brabantia Dionysius Dodoens appellatus, 



